**ELEMENTI I KRITERIJI OCJENJIVANJA U NASTAVI POVIJESTI**

**1. Usvojenost osnovnih podataka**

***Odličan***: Zna sve tražene povijesne događaje i pojmove. Povezuje gradivo s ostalim temama, ne zbunjuju je/ga dodatna pitanja. Znanja proširuje različitim izvorima informacija.

***Vrlo dobar***: Zna većinu povijesnih događaja i može primijeniti stečena znanja. Nije uvijek samostalan pa je potrebno upotrijebiti dodatna pitanja na koje zna odgovor.

***Dobar***: Prepoznaje samo najvažnije povijesne događaje. Odgovara uz nastavnikova dodatna pitanja i nesiguran je u interpretaciji istih.

***Dovoljan***: Prepoznaje događaje i pojmove. Dodatna pitanja ga zbunjuju i može odgovoriti

uz najjednostavnije postavljena pitanja i upute.

***Nedovoljan***: Izlaganje ne zadovoljava niti jedan kriterij. Većina pojmova nije usvojena,

zamjenjuje pojmove, osobe i događaje.

**2. Snalaženje u vremenu i prostoru:**

***Odličan :*** Zna pokazati na zemljovidu sve zadane pojmove, čita legende. Bez poteškoća

rješava slijepe zemljovide i snalazi se u kronologiji. Usvojene sve temeljne godine.

***Vrlo dobar***: Pronalazi većinu potrebnih podataka na zemljovidu i legendi ali mu je potrebna manju pomoć ili sporije reagira. Snalazi se na slijepim zemljovidima uz manje greške. Postoje manje manjkavosti u usvojenosti temeljnih godina.

***Dobar***: Na zemljovidu pokazuje pojmove uz usmjeravanje ili duže reagira, te mu je potrebna pomoć nastavnika. Slijepe zemljovide solidno rješava kao i kronologiju (65-70% točnih odgovora). Postoje veće manjkavosti u usvojenosti temeljnih godina.

***Dovoljan***: Vrlo se teško snalazi na zemljovidu, potrebna mu je pomoć jer duže reagira na

karti. Slabije rješava „slijepu kartu“ (50-60%) i kronologiju.

***Nedovoljan***: Uopće se ne snalazi na povijesnom zemljovidu i ne zna se služiti legendom.

ne zna temeljne povijesne godine.

**3. Uočavanje uzročno-posljedičnih veza:**

***Odličan***: Shvaća značenje povijesnih događaja i pojmova. Pouzdano razlikuje uzroke, povod i posljedice. Samostalno izlaže i argumentira. Razlikuje bitno od nebitnog. Samostalno rješava zadatke i izrađuje bilješke.

***Vrlo dobar:*** Razlikuje uzrok, povod i posljedice. Nije uvijek samostalan u argumentaciji, te su potrebna potpitanja. Većinom razlikuje bitno od nebitnoga i samostalno se snalazi u bilješkama, udžbeniku i pojmovniku te odgovara na većinu zadataka.

***Dobar***: Ne razlikuje uvijek i potpuno uzrok, povod i posljedice. Osobito je nesiguran u

razlikovanju uzroka i povoda. Nije samostalan u argumentaciji, te ne razumije u potpunosti povijesne procese. Teže se snalazi u samostalnom radu.

***Dovoljan***: Tek uz pomoć nastavnika ponekad može odrediti uzrok, povod i posljedicu.

ne razlikuje bitno od nebitnoga. Bilješke su nepotpune te daje vrlo skromne odgovore na postavljene zadatke.

***Nedovoljan***: Uopće ne može objasniti niti odrediti uzročno-posljedične veze. Ne snalazi se u radu na tekstu u udžbeniku i ne daje točne odgovore.

**4. Samostalan rad**

***Odličan***: Zanimljiv rad koji daje jasan pregled teme. Izvrsno služenje s različitim izvorima

podataka. U grupnom radu pomaže prijateljima i potiče ih na rad.

***Vrlo dobar***: Rad je dobro osmišljen i pregledan. Jasno i sigurno izražavanje ali uz malu pomoć (čitanje). Koristi više izvora podataka te pomaže prijateljima u radu.

***Dobar***: Rad je uredan sa svim potrebnim elementima, no potrebna je pomoć u snalaženju u

temi kao i u izlaganju (čitanje). Pokazuje nesigurnost u nastupu. Slabije snalaženje uu pronalaženju izvora.

***Dovoljan***: Učenik je pokušao strukturirati rad ali je rad ostao nejasan. Prezentacija je nejasna, izvoru nisu dokumentirani. Potrebno ga je poticati na suradničke odnose pri radu u skupini.

**Vrijednosti za granice ocjena kod pisanog odgovaranja:**

Odličan (5) 90 – 100 %

Vrlo dobar (4) 76 - 89%

Dobar (3) 63 - 75%

Dovoljan (2) 50 - 62%